Arabia (yritys)

Arabia on suomalainen erityisesti posliinituotteisiin keskittynyt tuotemerkki. Arabian historia alkaa ruotsalaisen Rörstrand-yrityksen vuonna 1873 Helsinkiin nykyisen Arabian­rannan alueella sijainneelle Arabia-nimiselle tontille perustamasta fajanssi- ja posliinitehtaasta, joka sai Arabia-nimen. Vuonna 1885 tehtaasta muodostettiin oma osakeyhtiö, Arabia Aktiefabrik, ja vuonna 1916 yhtiö myytiin suomalaisomistukseen. Nykyisin Arabia on Fiskars Groupin tuotemerkki. Arabia lopetti Helsingin tehtaansa toiminnan vuonna 2016. Nykyisin entisellä tehdasalueella on muun muassa Metropolia-ammattikorkeakoulun tiloja.

Useat merkittävät muotoilijat, kuten Kaj Franck ja Birger Kaipiainen, ovat suunnitelleet Arabialle tuotteita, ja Arabia on voittanut lukuisia muotoilualan palkintoja. Taloustutkimuksen kyselyn mukaan Arabia oli arvostetuin suomalainen brändi vuonna 2006 yhdessä Fazerin Sinisen kanssaFazer Arabia 18.9..

 Historiaa 
vasen|pienoiskuva|Arabian tehdasaluetta vuonna 1965.
pienoiskuva|Arabian vanha tehdasrakennus Hämeen­tien varrella Arabianrannassa
Arabia sai perustamisluvan 25. marraskuuta 1873 ruotsalaisen Rörstrandin tytäryhtiöksi. Ensimmäiset tehdasrakennukset valmistuivat vuonna 1874. Rörstrandilta tullut Carl-Gustaf Herlitz toimi Arabian teknisenä johtajana vuodesta 1881 lähtien, ja osakeyhtiö Arabia Aktiefabrik perustettiin vuonna 1885. Herlitz nimitettiin toimitusjohtajaksi vuonna 1893. Pari vuotta myöhemmin yrityksen ensimmäiseksi taiteilijaksi kutsuttiin Röstrandilta Thure Öberg, joka työskenteli Arabialla kuolemaansa vuonna 1935 saakka.Nokela, Leena: Suomen linnoja. Kotiliesi 18/1975, s. 84.Tehtaan vaiheita. Arabian tehtaan käyttökeramiikkaa -tietokanta, Designmuseo. Viitattu 18.10.2015.

Vuonna 1904 Arabian tehtaassa Helsingissä työskenteli 358 ihmistä, joista lähes puolet naisia. Tehtaalla käytettiin myös lapsityövoimaa. Vuonna 1916 yhtiö siirtyi suomalaisomistukseen, ja toimitusjohtajaksi tuli Herlitzin poika Carl-Gustaf Herlitz, joka oli tehtävässä vuoteen 1947Arabian historia. ja laajensi yritystä Pohjoismaiden suurimmaksiOtavan Iso tietosanakirja, Otava 1968, osa 3, s. 654.. Vuosina 1947–1990 Arabia oli Wärtsilä Oy:n omistuksessa, joka myi sen vuonna 1990 Hackmanille. Nykyään Arabia-brändin omistaa Hackmanista irtautunut Iittala Group, joka vuonna 2007 siirtyi Fiskarsin omistukseen.

Taiteelliseksi johtajaksi vuonna 1932 nimitetty Kurt Ekholm loi Arabian taideosaston ja aloitti modernin astiamuotoilun. Yli 1 500 työntekijän Arabia oli jonkin aikaa Euroopan suurin posliinitehdas.

Arabia valmisti wc-istuimia vuosina 1874–1992 ensin Helsingin Arabianrannassa ja sitten Tammisaaressa.

Fiskars lopetti keramiikkatehtaan tuotannon 18. maaliskuuta 2016 ja siirsi sen ulkomaille.

 Tuotanto 

Yhteensä tehtaalla oli kuusi tunneliuunia, joista vanhimmat on purettu.

 Tunneliuuni TU1, otettu käyttöön 1929, pituus 112 m, poistettu
 Tunneliuuni TU2, otettu käyttöön 1937, poistettu 1970-luvulla
 Tunneliuuni TU3, otettu käyttöön 1940-luvulla, poistettu 1970-luvulla
 Tunneliuuni TU4, otettu käyttöön 1940-luvulla, poistettu 1970-luvulla
 Tunneliuuni TU5, otettu käyttöön 1979 
 Tunneliuuni TU6, otettu käyttöön 1979

 Kuvia 

 Lähteet 

 Kirjallisuutta 





 Aiheesta muualla 

 Arabian verkkosivut.
 Kansalliskirjaston digitoidut aineistot: Arabian tuoteluettelot.
 Ylen Elävä arkisto: Arabian tehtaalla 1932. (Yle kuvanauha, 1.1.1932, 6:24 min)
 Ylen Elävä arkisto: Saveen piirretty satumaailma.
 Oy Arabia Ab (Pörssitiedon yhtiöesitys)
 Heljä Liukko-Sundström kertoo Arabian urastaan Keramiikkaradion haastattelussa
 Arabia tällä hetkellä, Iltalehti, 16.11.1925, nro 265, s. 10, Kansalliskirjaston digitaaliset aineistot

Luokka:Posliinitehtaat
Luokka:Wärtsilä
Luokka:Keramiikan valmistajat
Luokka:Sisustusalan tuotemerkit
Luokka:Seulonnan keskeiset artikkelit
Luokka:Entiset suomalaiset teollisuusyritykset
Luokka:Fiskars